

ΛΑΪΚΗ

ΣΥΣΠΕΙΡΩΣΗ

ΑΤΤΙΚΗΣ

|  |  |  |
| --- | --- | --- |
|  |  | Αθήνα, 10 Σεπτεμβρίου 2024 |
|  |  | Αρ. Πρωτ.: 38 |
|  | Προς: | * τον Πρόεδρο του Περιφερειακού Συμβουλίου   κο Καπερνάρο Βασίλειο |
|  | Κοιν. | * Περιφερειάρχη Αττικής   κο Χαρδαλιά Νικόλαο   * Περιφερειακούς Συμβούλους |

**Θέμα:** Για τον ορισμό συνεδρίασης του Περιφερειακού Συμβουλίου Αττικής με θέμα τη λήξη της σύμβασης του Δήμου Φυλής με τον ΕΔΣΝΑ για τη λειτουργία της χωματερής και τη διαχείριση των απορριμμάτων στην Αττική συνολικά.

Σε λίγες μέρες λήγει η σύμβαση που έχει υπογράψει ο Δήμος Φυλής με τον ΕΔΣΝΑ για τη λειτουργία της χωματερής.

Είχαμε ζητήσει το συγκεκριμένο θέμα να συζητηθεί στη συνεδρίαση του Περιφερειακού Συμβουλίου στις 29/7/2024 στη Ραφήνα, κάτι που δεν έγινε αποδεκτό από τον Περιφερειάρχη Αττικής και τον πρόεδρο του Περιφερειακού Συμβουλίου.

Μετά από παρέμβαση που έκανε ο επικεφαλής της Λαϊκής Συσπείρωσης στη συγκεκριμένη συνεδρίαση όπου πρότεινε η συζήτηση για το συγκεκριμένο θέμα να γίνει το Σεπτέμβρη του 2024, σε μονοθεματική συνεδρίαση του Περιφερειακού Συμβουλίου, ο Περιφερειάρχης Αττικής κ Χαρδαλιάς Νίκος, δεσμεύτηκε ότι το συγκεκριμένο θέμα  θα έρθει για συζήτηση μέσα στο Σεπτέμβρη.

Τα παραπάνω μπορούν να διαπιστωθούν και από τα επίσημα ηχογραφημένα πρακτικά της συγκεκριμένης συνεδρίασης.

Με δεδομένο ότι μπροστά μας έχουμε τη λήξη της σύμβασης για τη χωματερή και θεωρούμε αδιανόητο το Περιφερειακό Συμβούλιο να μη συζητήσει και να μην τοποθετηθεί για το συγκεκριμένο θέμα, ρωτάμε τον Πρόεδρο του Περιφερειακού Συμβουλίου πότε μέσα στον Σεπτέμβρη θα οριστεί η συζήτηση του προαναφερθέντος θέματος, με βάση και τη δέσμευση του περιφερειάρχη;

**Ο περιφερειακός σύμβουλος**

**της «Λαϊκής Συσπείρωσης Αττικής»**

**Τάτσης Γιώργος**